
Tibeti nyelv 


A Wikipédiából, a szabad enciklopédiából 


A tibeti nyelvet a Pamírt ól kiinduló Himalája és Tien-san 
hegyvonulatai által körülzárt Tibetben beszélik. Annak ellenére, 
hogy óriási területről van szó, a zord időjárás és a természeti 
körülmények miatt csak mintegy 5-6 millió ember él itt. A 
tibeti nép túlnyomó része a Kínai Népköztársaságban lakik, 
azon belül is a Tibeti Autonóm Területen, ahol a lakosság 90%- 
át teszi ki. Élnek még továbbá a nyugati tartományokban 
(Szecsuan és Csingh aj), ahol keverednek a kínai és egyéb 
nemzetiségekkel. Kisebb részük a Himalája hegyvidékén, 
Indiában, Kasmír állam keleti részein, és a majdnem teljesen 
tibeti lakosságú Szikkimben és Bhutánban lakik, néhány törzs 
pedig Kelet-Nepálban. 

Elnevezés 


A „tibeti” népnév az arabból származik, akik a történelem 
folyamán Felső-Tibettel (Töböd) érintkeztek kereskedelmi 
kapcsolataik révén. Ennek változatai terjedtek el a térségben, 
Tibat, Tibet, Töböd néven. A nép eredeti neve „bőd”. 


Beszélik 


Tibet 

Tibet, Bhután 


Beszélők száma 5-6 millió fő 


Nyelvcsalád Sino-tibeti 

nyelvcsalád 
Tibeti-burmai ág 
Tibeti nyelvek 
Bodi-himalájai 
nyelvek 

Bodi nyelvek 
Tibeti nyelv 

írásrendszer tibeti írás 


Hivatalos állapot 


Hivatalos Tibeti Autonóm 

Terület 

Nyelvkódok 


ISO 639-1 bo 

ISO 639-2 bőd (T) 

tib (B) 



A Wikimédia Commons tartalmaz 
5^7 témájú 
médiaállományokat. 


Főbb jellemzői 


A tibeti nyelv egyik fő jellemzője, hogy monoszillabikus (egy szótagú) nyelv. Ez alapján rokonságba 
hozható a burmai és a kínai nyelvvel, habár ennek a három nyelvnek az egy nyelvcsaládba való tartozása 
még nem tisztázódott egyértelműen. Az egyes osztályozások csak a tibeti-burmai vagy a kínai-tibeti 
nyelvcsaládot ismerik el, a kutatók egy másik csoportja viszont a közös kínai-tibeti-burmai nyelvcsalád ősi 
egybetartozását feltételezi. Ezen feltételezések folyamán a nyelvrokonság kutatói inkább csak szókészleti és 
hangtörténeti szempontokat vettek figyelembe. A tibeti nyelv viszont olyan tipológiai sajátosságokkal is 






































rendelkezik, amelyek mind a kínai, mind pedig a burmai nyelvből hiányoznak. Ilyen például a flektálás (az 
igetövek tőhajlító képzése), az úgynevezett ergatív mondatszerkezet (mely a szenvedő szerkezethez 
hasonló). Fontos jellemzője a zenei hangsúly megléte. 

Története 


A tibeti nyelv történetének korszakolására többféle elmélet is létezik. Itt most Róna-Tas András nyomán 
foglaljuk össze vázlatpontszerűen, röviden: 

I. Előtibeti (Pre-Tibetan): a sino-tibeti közös nyelvtől addig a korszakig, amit ma proto-tibeto-burmai néven 
rekonstruálunk. 

II. Őstibeti (Ancient Tibetan): a tibeti különválásától az államiság kezdetéig. 

III. Ótibeti (Old Tibetan): az államiság megteremtése, a tibeti írás kialakítása, a buddhizmus megjelenése, 
fordítások, feliratok 7 - 11. század. 

1. Korai ótibeti (Early Old Tibetan): az államiság kezdete 650-ig. 

2. Közép ótibeti (Middle Old Tibetan): a buddhizmus meghonosodása, a preklasszikus tibeti 
írott nyelv kialakítása 650-814. 

3. Kései ótibeti (Laté Old Tibetan): a Ral-pa-can-féle nyelvújítás 9. század, dunhuangi 
szövegek, feliratok 815 - 11. század. 

IV. Középtibeti (Middle Tibetan): a klasszikus tibeti írott nyelv kialakulása, buddhista irodalom 11- 18. 
század közepe. 

1. Korai középtibeti (Early Middle Tibetan): a beszélt tibeti nyelv dialektusokra, régiókra 
történő szétválása 13. század közepéig. 

2. Kései középtibeti (Laté Middle Tibetan): a buddhista szövegek kanonizálása 14. század, 
a mongolok színre lépése, Sa-skya uralkodás, modern irodalmi nyelv 17. század közepétől, 
Kínában mandzsu (Qing) dinasztia 18. század. 

V. Új tibeti (New Tibetan): a nyelvjárások éles szétválása 20. századig. 

VI. Modern tibeti (Modern Tibetan): napjainkban. 

írása 


A tibeti írás minden bizonnyal a korabeli nyelvállapotot és kiejtést 
tükrözi - amit ma archaikusnak neveznek, s bár az íráskép maradt, a 
modern kiejtés szinte felismerhetetlenségig megváltozott. A tibeti 
írás rendszerét a 7. században fejlesztették ki egy indiai minta 
alapján. Ez nagy valószínűséggel hasonlított a dévanágarira, hiszen 
némi szerkezeti hasonlatosság nyilvánvaló a tibeti és a bráhmi 
eredetű írásrendszerek között. A tibeti nyelv szótagírású, ami azt 
jelenti, hogy egy szóban egy magánhangzó van (jelen esetben a 



Az OM MANI PADME HŰM mantra 
tibeti írással 


bennfoglalt /inherens/ „a”), ami előtt és után állhat (de nem kötelezően) bizonyos számú mássalhangzó, de 


egy szótag magánhangzóval együtt maximum 7 betűből állhat, melyek között egy - aminek jelentős szerepe 


van a kiejtésben - az alapbetű. Az alapbetűhöz viszonyítva állapítjuk meg a többi betűnek a pozícióját. 


Források 





■ Térjék József: Tibeti. In Fodor István (szerk): A világ nyelvei. Budapest: Akadémia. 1999. 1395. 
o. ISBN 9630575973 

